b"\n_START_ARTICLE_\nBas kitara\n_START_SECTION_\nZgodovina\n_START_PARAGRAPH_\nZaradi vse glasnej\xc5\xa1ih bobnov in elektrifikacije kitar ter pojava prvih mikrofonov in ozvo\xc4\x8denja v za\xc4\x8detku prej\xc5\xa1nega stoletja, se je pojavila potreba po glasnej\xc5\xa1em instrumentu, ki bi lahko nadomestil stari in okorni kontrabas. Mnogi so posku\xc5\xa1ali re\xc5\xa1iti to problematiko. Ve\xc4\x8dina zgodnjih re\xc5\xa1itev je bila zelo podobnih in povezanih s kontrabasom, po navadi so bili to manj\xc5\xa1e verzije kontrabasa opremljene z elektro magnetom._NEWLINE_v 30' letih 20.stol. se je Paul Tutmarc glasbenik in izumitelj iz Seattla, Washington, lotil re\xc5\xa1itve problema. Prvi prototip je bil velikosti violon\xc4\x8dela opremljen z elektro magnetom, kateri je bil priklju\xc4\x8den na predelan radio. Z re\xc5\xa1itvijo ni bil zadovoljen, zato je razvijal in razmi\xc5\xa1ljal dalje. Tutmarc je tudi pionir in izumitelj elektri\xc4\x8dne kitare, tako je pri\xc5\xa1el do ideje da bi elektri\xc4\x8dni bas zasnoval za bazi njegovih elektri\xc4\x8dnih kitar. Tako leta 1935 zasledimo \xc5\xbee prve kataloge ter reklame za prvi elektri\xc4\x8dni bas ki ga je Tutmarc izdelal. Bas je imel \xc5\xa1tiri strune ugla\xc5\xa1ene oktavo ni\xc5\xbeje od kitare. Konstrukcija basa je bila iz orehovega lesa in je imel en elektromagnet name\xc5\xa1\xc4\x8den pod strune. Novi bas je imel tudi pre\xc4\x8dke in 774,7mm (30,5\xc2\xa0inch) dolgo menzuro, kar je bilo precej nenavadno saj so kontrabasi brez pre\xc4\x8dk in imajo ob\xc4\x8dutno dalj\xc5\xa1e menzure. Zaradi velikosti novega in\xc5\xa1trumenta je bilo mogo\xc4\x8de le-tega igrati v naro\xc4\x8dju oz. tako kot kitaro vodoravno in ne vertikalno kot je to v navadi pri kontrabasu. Na \xc5\xbealost se ta prvi izum ni prijel med mno\xc5\xbeice saj je bil omejen na obmo\xc4\x8dje v katerem je izumitelj \xc5\xbeivel._NEWLINE_v 50' je Leo Fender s pomo\xc4\x8djo Georga Fullertona razvijal prvi serisko izdelan elektri\xc4\x8dni bas, ki bi uspe\xc5\xa1no nadomestil kontrabas, obenem naj bi bil tudi cenovno ugodnej\xc5\xa1i in bolj dostopen \xc5\xa1ir\xc5\xa1i mno\xc5\xbeici. Fender je ciljal z na\xc4\x8dinom rokovanja elektri\xc4\x8denga basa, ki je podoben kitarskemu tudi na kitariste, kot ciljne uporabnike, saj bi le ti la\xc5\xbeje osvojili tehniko igranja basa in tako zapolnili pomanjkanje basistov. 1951 je Fender uspe\xc5\xa1no pri\xc4\x8del s promocijo prvega izdelka imenovanega PRECISION BASS. Fenderjeva razli\xc4\x8dica elektri\xc4\x8dnega basa se je mo\xc4\x8dno razlikovala od Tutmarcove. Podobnosti so bile seveda v \xc5\xa1tevilu strun in na\xc4\x8dinu rokovanja, ter enojni elektro magnet, kot odjemalec zvoka, vendar je imel Fenderjev bas dalj\xc5\xa1o menzuro 863,6mm (34\xc2\xa0inch). Konstrukcijsko je bil izdelan bolj enostavno in la\xc5\xbeji za vzdr\xc5\xbeevanje. Sprva se je pojavil odpor pri tradicionalnih kontrabasistih, vendar se je \xc5\xbee sredi 50' za\xc4\x8del velik val zanimanja za ta novi in\xc5\xa1trument saj je bil kot narejen za nove smernice v glasbi, ki so takrat potekale. Fender je osnovni model leta 57' \xc5\xa1e izpopolnil in mu v 60' dodal \xc5\xa1e en model imenovan JAZZ BASS. Fenderjevi stari elektri\xc4\x8dni basi so postali zelo popularni in so med najbolj uporabljenimi in kopiranimi \xc5\xa1e danes. Valu uspeha so sledili \xc5\xa1e ostali ve\xc4\x8dji izdelovalci glasbil kot so Gibson, Rickenbacker, Kay, H\xc3\xb6fner in Danelectro s svojimi razli\xc4\x8dicami._NEWLINE_Danes je ta najnovej\xc5\xa1i \xc4\x8dlan dru\xc5\xbeine brenkal prevzel \xc5\xbee mnoge oblike in izbolj\xc5\xa1ave vendar se osnove, ki sta jih postavila Tutmarc in Fender niso kaj dosti spremenile."